GLOBAL:ส่องกำไรปี 60 โตต่อเนื่องชู 3 แผนเด่นหนุนธุรกิจ แนะซื้อเป้า 22 บ.
โบรกฯส่องกำไร GLOBAL ปี 60 โตต่อเนื่อง ชู 3 แผนเด่นหนุนธุรกิจ แนะซื้อเป้า 22.00 บ.
22 ก.พ. 2560

บล.ฟินันเซีย ไซรัส ระบุในบทวิเคราะห์วันนี้ (22 ก.พ.) ว่า แม้การเติบโตของยอดขายสาขาเดิม (SSSG) ของบริษัท สยามโกลบอลเฮ้าส์ จำกัด (มหาชน) หรือ GLOBAL ในไตรมาส 4/59 จะติดลบ 2.4% เทียบช่วงเดียวกันของปีก่อน พลิกจาก +0.6% เทียบช่วงเดียวกันของปีก่อนในไตรมาส 3/59 แต่อัตรากำไรขั้นต้นน่าประทับใจมาก ทำให้กำไรสุทธิไตรมาส 4/59 +20.4% เทียบไตรมาสก่อนหน้า, +81% เทียบช่วงเดียวกันของปีก่อนดีกว่าคาด และทำให้กำไรทั้งปี +70% เทียบช่วงเดียวกันของปีก่อนทำจุดสูงสุดใหม่ที่ 2 พันล้านบาท
สำหรับปี 60 คาดกำไรโตต่อ +31% เทียบช่วงเดียวกันของปีก่อน จากการขยายสาขา, ปรับ Product mix, เพิ่มสินค้า House brand ยังคงแนะนำ “ซื้อ” คงราคาพื้นฐาน 22.00 บาท